सूरत के कपड़ा बुनकर और प्रसंस्करणकर्ता डेढ़ साल में तीसरी बार संकट की स्थिति में चले गए हैं। नवंबर 2016 में उच्च मूल्य के करेंसी नोट वापस ले लिए गए थे। इससे सूरत पंगु हो गया था, क्योंकि इसकी अर्थव्यवस्था बड़े स्तर पर नकदी पर आधारित थी, जिसमें छोटे प्रसंस्करणकर्ता और प्रवासी कर्मचारी भी शामिल थे। पिछले वर्ष जुलाई में वस्तु एवं सेवा कर (जीएसटी) लगाए जाने के बाद लंबे समय तक उद्योग को बंद कर दिया गया था। इससेे बड़ा झटका लगा, क्योंकि इसके अनुपालन बोझ के साथ-साथ कपड़ा प्रसंस्करणकर्ताओं की लागत काफी बढ़ गई थी। यही काफी नहीं था कि पिछले एक महीने में पॉलिएस्टर धागे की कीमतें 6-8 प्रतिशत तथा तीन महीने में 12-15 प्रतिशत के बीच बढ़ गईं। अन्य लागत के साथ-साथ, जनवरी से कुल लागत में 30 प्रतिशत से अधिक का इजाफा हुआ है। यह ऐसे समय में हो रहा है कि जब कपड़े की मांग कम है। मांग में नई जान कुछ महीने बाद तभी आएगी, जब त्योहारी सीजन शुरू होगा। गुजराती कैलेंडर में अधिमास के कारण त्योहार एक महीने की देरी से शुरू होंगे।